شەفەق
نیوز/ ئالان حەمە سەعید وەزیر پەروەردە لە هەرێم کوردستان، ئمڕوو پەنجشەممە، توومارکردن
زەخمداری لەناو فێرخوازەیل لە گورزەیل ئیران لەبان ناوچەیلیگ لە پارێزگایل هەولێر
و سلێمانی راگەیان.
حەمە
سەعید لە کۆنگرەیگ رووژنامەوانی لەناو بینای پەرلەمان کوردستان وت: ئیمە لە وەزارەت
پەروەردە شەرمەزار ئی پەلامارەیلە لەبان هەر دامودەزگایگ پەروەردەیی یا لەبان مامووستا
و مناڵەیل کەیمن، ودیاری کرد ک سیمایل دویەکە فرە نەهامەتی بوین.
دیاری
کرد ک شمارەیگ لە فێرخوازەیل لەو گورزە زەخمدار بوین، وئیمە وەردەوامی لە پەیوەندی
وەرد پەروەردەی قەزای کۆیە و پەروەردەی خوەرهەڵات سلێمانی دیریمن، و دویەکە لە نزیکەو
چەودیری رەوشەیل کردیمن، و سوپاس ئەرا خودا ک هویچ فێرخوازیگ شەهید نەکەفت.
وەزیر
پەروەردە دووپات کرد ک زەخمداری و زیڕەکردن لەناو فێرخوازەیل لەوەر تەقینەوەیل توومار
کردیمن.
